18. juunil 2009 toimus Tallinnas Eesti Kirikute Nõukogu (EKN) 20. aastapäeva tähistamine. EKN-i liikmeskonda kuulub kümme kirikut, nende hulgas aastast 2002 ka Eesti Karismaatiline Episkopaalkirik. Pidustused algasid konverentsiga Tallinna nelipühikiriku keskuses ning lõppesid oikumeenilise jumalateenistusega (eetris Eesti  Televisioonis pühapäeval 21. juunil kell 13.35) Tallinna Rootsi-Mihkili kirikus, kus teenis kaasa ka EKEK peavikaar isa Heigo Ritsbek. Terve pidustuste päeva tegi kaasa EKEK esindus EKN-is: peavikaar isa Heigo Ritsbek, vikaar isa Thomas Eriste ja proua Kaija Velmet.